open-index/open-wikipedia-markdown huggingface dataset:
ტიბერიუს II (ბიზანტია)

**ტიბერიუს II კონსტანტინე** (დ. 520/535 — გ. 14 აგვისტო, 582) — ბიზანტიის იმპერატორი 578–582 წლებში. წარმოშობით იყო თრაკიელი. იმპერატორ  იუსტინე II-ს პირადი დაცვის უფროსი და მეგობარი. იმპერიას ფაქტობრივად ერთპიროვნულად მართავდა 574 წლიდან, როდესაც ის იუსტინე II-მ იშვილა და თანამმართველად გამოაცხადა, ხოლო თვითონ ქვეყნის მართვას განერიდა. ტიბერიუსი არ ზრუნავდა პირად კეთილდღეობაზე. მას მთავრ მიზნად მიაჩნდა საყოველთაო კეთილდღეობა. ამისთვის ხაზინიდან სოლიდურ ხარჯებსაც არ ერიდებოდა. მისი კურსით უკმაყოფილო დედოფალმა სოფია-მ და მხედართმთავარმა იუსტინიანემ მისი ჩამოგდების მიზნით მოაწყვეს შეთქმულება, რომელიც გამჟღავნდა. თუმცა ტიბერიუსმა გამოიჩინა იმ დროისთვის გაუგონარი სულგრძელობა და შეთქმულები ცოცხალი დატოვა. მრავალი ბრძოლა გადახდა სპარსელებთან, სლავებთან და ავარებთან. მათ ებრძოდა გარდამავალი უპირატესობით. 582  წელს თავისი ასული შერთო მხედართმთავარ მავრიკიოსს და იგი გამოაცხადა მემკვიდრედ. ისტორიაში შევიდა როგორც ჭკვიანი და წინდახედული მმართველი.

## ლიტერატურა 
* „ბიზანტიური ცივილიზაცია“, ვალერი ასათიანი, თბილისი, 2006 წელი. გვ. 481-482

კატეგორია:ბიზანტიის იმპერატორები
კატეგორია:VI საუკუნის ბიზანტიის იმპერატორები
კატეგორია:გარდაცვლილი  14 აგვისტო
კატეგორია:გარდაცვლილი  582
კატეგორია:დაბადებული 520
Arcade Fire

**Arcade Fire** — კანადური ინდი-როკ ჯგუფი მონრეალიდან. ჯგუფის წევრები არიან ცოლ-ქმარი უინ ბატლერი და რეჯინ შასანი, უილ ბატლერი, რიჩარდ რიდ პერი, ტიმ კინგსბერი, ჯერემი გარა და სარა ნოიფელდი. ისინი იყენებენ გიტარას, დასარტყმელ საკრავებს, ბას-გიტარას, პიანინოს, ვიოლინოს, ალტს, ჩელოს, კონტრაბასს, ქსილოფონს, გლოკენშპილს, კლავიშებიან ინსტრუმენტებს, ვალტორნას, აკორდეონს, არფას, მანდოლინასა და ბორბლიან ვიოლინოს. ჯგუფს ინსტრუმენტების უმეტესობა დააქვს ტურნეებზე და მულტი-ინსტრუმენტალისტი წევრები ცვლიან როლებს კონცერტების დროს.

Arcade Fire-ს აღებული აქვს ბევრი ჯილდო, მათ შორის გრემის წლის ალბომის ჯილდო და Brit Awards-ის ჯილდო საუკეთესო საერთაშორისო ალბომისთვის 2011 წელს, ალბომისთვის *The Suburbs*. ამას გარდა, ჯგუფმა მიიღო მეტეორის წლის საუკეთესო საერთაშორისო ალბომის პრიზი და ჯუნოს წლის ალტერნატიული ალბომის პრიზი 2008 წელს *Neon Bible*-სთვის. აგრეთვე, მათი სამივე ალბომი წარდგენილი იყო გრემიზე საუკეთესო ალტერნატიული ალბომის ნომინაციაში.

## დისკოგრაფია 
### სტუდიური ალბომები 
* *Funeral* (2004)
* *Neon Bible* (2007)
* *The Suburbs* (2010)
* *Reflektor* (2013)
* *Everything Now* (2017)
* *We* (2022)
* *Pink Elephant* (2025)

## რესურსები ინტერნეტში 
* 

## რესურსები ინტერნეტში
* 
* 
* 
* 

## სქოლიო 
კატეგორია:კანადური ინდი-როკ ჯგუფები
კატეგორია:2000-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
კატეგორია:გრემის ჯილდოს მფლობელები
კატეგორია:2001 წელს ჩამოყალიბებული ჯგუფები
კატეგორია:Arcade Fire
არგენტინის ანტარქტიკა

thumb|250px|არგენტინული ანტარქტიკა
**არგენტინული ანტარქტიკა** () — ანტარქტიკის ნაწილი, რომელსაც არგენტინა საკუთარ ტერიტორიად მიიჩნევს. არგენტინული ანტარქტიკა შედგება ანტარქტიდის ნახევარკუნძულისა და სამკუთხა მონაკვეთისგან, რომელიც შემოსაზღვრულია დასავლეთ 25°-ე და 74°-ე მერიდიანებით და სამხრეთ 60°-ე პარალელით, ხოლო წვერი მდებარეობს სამხრეთ პოლუსში. ადმინისტრაციული თვალსაზრისით, არგენტინის ანტარქტიკა არის ცეცხლოვანი მიწის პროვინციის დეპარტამენტი. პროვინციის ხელმძღვანელობა მდებარეობს უშუაიაში, ხოლო არგენტინული ანტარქტიკის მართვის უფლება ყოველ წელს გადაეცემა გურბერნატორს.

## იხილეთ აგრეთვე
* მაგალიანესი და ჩილეს ანტარქტიკა
* ბრიტანეთის ანტარქტიდული ტერიტორია
* ფოლკლენდის კუნძულები
* სამხრეთი ჯორჯია და სამხრეთ სენდვიჩის კუნძულები

## რესურსები ინტერნეტში
* არგენტინული ბაზები 
* მარამბიოს ბაზა (ესპანური/ინგლისური)
* Dirección Nacional del Antártico: ბაზები
* არგენტინული ანტარქტიკას ისტორია  (ესპანური)

## სქოლიო
კატეგორია:არგენტინული ანტარქტიკა
კატეგორია:ცეცხლოვანი მიწა (არგენტინა)
კატეგორია:ცეცხლოვანი მიწის პროვინციის დეპარტამენტები
ჯოვანი ბატისტა პერგოლეზი

**ჯოვანი ბატისტა პერგოლეზი** (; 4 იანვარი 1710, იტალია, იეზი — გ. 16 მარტი 1736, პოცუოლი) — იტალიელი კომპოზიტორი, მევიოლინე და ორგანისტი. პერგოლეზი არის ნეაპოლის სკოლის წარმომადგენელი და ერთ-ერთი უპირველესი და უმთავრესი კომპოზიტორი ოპერა-ბუფასი.

## ბიოგრაფია
დაიბადა იეზიში, სწავლობდა ადგილობრივ მუსიკოსთან, ფრანჩესკო სანტინისთან. მოგვიანებით, 1725 წელს,  გადავიდა ნეაპოლში, სადაც სწავლობდა გაეტანო გრეკოსა და ფრანჩესკო ფეოსთან. ნეაპოლში პერგოლეზიმ გაატარა დარჩენილი სიცოცხლე. აქ პირველად დაიდგა მისი ოპერა გარდა — "L’Olimpiade"-სა, რომლის პრემიერა გაიმართა რომში.

პერგოლეზი გარდაიცვალა პოცულიში, 1736 წლის 16 მარტს, 26 წლის ასაკში, ტუბერკულოზით.

## რესურსები ინტერნეტში
*
*
*

## სქოლიო
კატეგორია:იტალიელი კომპოზიტორები
კატეგორია:დაბადებული 4 იანვარი
კატეგორია:დაბადებული 1710
კატეგორია:დაბადებული 4 იანვარი
კატეგორია:გარდაცვლილი 16 მარტი
კატეგორია:გარდაცვლილი 1736
კატეგორია:ტუბერკულოზით გარდაცვლილები
გოსტიბეს წმინდა სამების ეკლესია

**გოსტიბეს წმინდა სამების ეკლესია** –  ეკლესია კასპის მუნიციპალიტეტის სოფელ გოსტიბეს სასაფლაოზე. სამშენებლო წარწერის მიხედვით თარიღდება X-XI საუკუნეებით. 

ეკლესია დარბაზულია (11,5 X 5,9 მ), ნაგებია დიდი ზომის ტლანქად დამუშავებული მომწვანო-მოყვითალო ქვის კვადრებით. დაზიანებულია: ჩანგრეულია კამაროვანი გადახურვა, ფასადებზე მოსაპირკეთებელი ქვები ბევრ ადგილას ამოვარდნილია, ლავგარდნის მხოლოდ ფრაგმენტია შემორჩენილი, დარღვეულია იატაკის დონე, დარბაზი ერთი მეტრის სიმაღლეზე ამოვსებულია ნანგრევებით.

ეკლესიაში შესასვლელი სამხრეთ კედლის დასავლეთ ნაწილშია. ჩრდილოეთ კედელში, საკურთხეველთან ახლოს გაჭრილი კარი ამოქოლილია. ნახევაწრიული აფსიდის ღერძზე თაღოვანი სარკმელია. დარბაზის გრძივ კედლებზე ორსაფეხურიანი პილასტრებია, რომლის პირველ საფეხურს კედლის დეკორატიული თაღები ეყრდნობა. მეორე საფეხურს ეყრდნობა კამარის საბჯენი თაღი. იმპოსტებს აქაც და სატრიუმფო თაღთანაც თაროს ფორმა აქვთ, წაკვეთილი ქვედა ნაწილით. კედლები შელესილი ყოფილა. შელესილობის ქვეშ, დასავლეთ და სამხრეთ კედლებზე, ქვაზე წითელი საღებავით დახატული ჯვრები ჩანს. პილასტრებზე ამოკვეთილია წრეში მოქცეული სწორმკლავა ჯვარი.

აღმოსავლეთ ფასადზე სარკმელს რელიეფური, ზემოთ გრეხილბოლოებიანი თავსართი აქვს. თავსართზე გამოსახულია პატარა ჯვარი. სარკმლის გარშემო კიდევ ოთხი ჯვარია, ხოლო მეხუთე მოთავსებულია მათგან მოშორებით, სარკმლის ზემოთ. ყველა ჯვარი, თაღის ჯვრისაგან განსხვავებით, ჩაღრმავებულ ფონზეა ამოკვეთილი. ზოგიერთი ჯვრის ბოლოები დამთავრებულია ღილაკებით, სამ ჯვარს შემოვლებული აქვს წრე. ფასადის შუა ნაწილში ერთრიგად ამოკვეთილია ექვსი ერთმანეთის მსგავსი ჯვარი. მეშვიდე ასეთივე ჯვარი მოთავსებულია ქვედა რიგში. ამ ფასადის ფრონტონში გამოსახულია წაგრძელებული ფორმის, მაღალი რელიეფით ამოკვეთილი კიდევ ერთი ჯვარი, რომელიც აღმოსავლეთ კედლის სარკმლის თავსართის ჯვართან ერთად თავდაპირველი მშენებლობის ხანას მიეკუთვნება, დანარჩენები კი გვიანდელია. დასავლეთ ფასადის ჩრდილოეთ კუთხეში ერთ-ერთ ჯვარზე ოთხსტრიქონიანი ასომთავრული წარწერაა.

ეკლესიის ჩრდილო-აღმოსავლეთ კუთხეში მიწაზე დევს მონოლითი (0,62 X 0,72 მ), რომელზეც გამოსახულია წრეში ჩასმული ჯვარი, ისეთივე, როგორიც აღმოსავლეთ და დასავლეთ ფასადებზეა. მის ზედა არეზე შემორჩენილია ნაწილობრივ დაზიანებული ოთხსტრიქონიანი ასომთავრული წარწერა, რომელშიც მოხსენიებულია მშენებელი „დავით გალატოზი“.

მოგვიანებით ეკლესიისათვის სამხრეთიდან მიუშენებიათ სწორკუთხა სათავსი, რომლისაგანაც მხოლოდ კონტურია შემორჩენილი.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
კატეგორია:X საუკუნის ეკლესიები
არკადიუსი (ბიზანტია)

**არკადიუსი** (*ფლავიუს არკადიუს ავგუსტუსი*) (დ. 377— გ. 1 მაისი, 408) — აღმოსავლეთ რომის იმპერატორი 395-408 წლებში. რომის იმპერატორ თეოდოსიუს I-ის უფროსი ვაჟი. მამის სიკვდილის შემდეგ 395 წელს სამართავად ერგო აღმოსავლეთ რომის იმპერია. იმპერიის დასავლეთი ნაწილი კი — მის უმცროს ძმას, ჰონორიუსს.

გადმოცემის თანახმად, არკადიუსის მმართველობის წლებში, სახელმწიფოს, ფაქტობრივად, მართავდნენ მასთან დაახლოებული პირები — ჯერ კარისკაცი რუფინუსი (ეროვნებით გალი), ხოლო შემდეგ — საჭურისი ევტროპიუსი. იმხანად იმპერიაში შედიოდა შემდეგი ოლქები: დაკია, მაკედონია, საბერძნეთი, თრაკია, მცირე აზია, სირია, პალესტინა და ეგვიპტე. რუფინუსისა და  ევტროპიუსის ძალაუფლებას ბოლო მოუღეს გუთმა ლეგიონერებმა.

არკადიუსის მმართველობის ბოლო წლებში ძალაუფლება ხელთ იგდეს დედოფალმა ევდოქსიამ და სარდალმა გაიანასმა, რომელიც მოკლული იქნა ჰუნების მიერ. დედოფალ ევდოქსიას თავაშვებულობას დიდ წინააღმდეგობას უწევდა მაშინდელი კონსტანტინოპოლელი პატრიარქი იოანე ოქროპირი, რომელიც ამის გამო ჩამოშორებული იქნა საეკლესიო მმართველობას და გადასხლებული იქნა აფხაზეთში, სადაც გარდაიცვალა კიდეც სოფელ კომანში.

არკადიუსი გარდაიცვალა 408 წლის 1 მაისს 31 წლის ასაკში. გარდაცვალების მიზეზი უცნობია. ტახტზე ავიდა მისი არასრულწლოვანი ვაჟი თეოდოსიუს II.

## ლიტერატურა 
* ვ. ასათიანი, „ბიზანტიური ცივილიზაცია“,  გვ. 476, თბ., 2006 წ. 

კატეგორია:დაბადებული  377
კატეგორია:გარდაცვლილი 1 მაისი
კატეგორია:გარდაცვლილი 408
კატეგორია:ბიზანტიის იმპერატორები
კატეგორია:IV საუკუნის ბიზანტიის იმპერატორები
კატეგორია:V საუკუნის ბიზანტიის იმპერატორები
კატეგორია:რომის იმპერიის კონსულები
კატეგორია:დაბადებული 1 იანვარი
Voice of Wilderness

***Voice of Wilderness*** — ფოლკ მეტალ ჯგუფის Korpiklaani მეორე სტუდიური ალბომი. იგი გამოიცა 2005 წლის 1 თებერვალს.

## სიმღერების სია
ყველა სიმღერის ავტორი - იონე იარველა.

## პერსონალი
*იონე იარველა - ვოკალი, ელექტრო და აკუსტიკური გიტარა
*იაკო ლემეტი - სტვირი, ვიოლინო
*არტო - ბეკ-ვოკალი, ბასი
*ჰონკა - გიტარა
*ალი - პერკუსია
*კალე სავიარვი - გიტარა, ბეკ-ვოკალი
*მატი იოჰანსონი - დრამი, ბეკ-ვოკალი
;მოწვეული მუსიკოსები
*ვირვა ჰოლტიტონი - კანტელე, ვოკალი
*კატია იუჰოლა - აკორდეონი
*ფრენკი - ბეკ-ვოკალი
*მაკარა - ბეკ-ვოკალი
;გუნდური სიმღერა Kädet Siipinä-ში 
*ეერო იარველა
*რაიმო იარველა
*მაური ლაიტინენი
*ილკა უსიტალო
*ესკო სალონენი

## რესურსები ინტერნეტში 
*Korpiklaani-ის ოფიციალური საიტი

კატეგორია:2005 წლის ალბომები
კატეგორია:Korpiklaani-ს ალბომები
კატეგორია:Napalm Records-ის ალბომები
ფოკა (ბიზანტია)

**ფოკა**, *ფლავიუს ფოკა* (; დ. *უცნობია* — გ. 5  ოქტომბერი, 610, კონსტანტინოპოლი) — ბიზანტიის იმპერატორი 602–610 წლებში. წარმოშობა უცნობია. უზურპატორი. ტახტს დაეუფლა სამხედრო აჯანყების შედეგად. სიკვდილით დასაჯა იმპერატორი მავრიკიოსი და მისი ექვსი ვაჟიშვილი. არ გამოირჩეოდა განათლებით. მიდრეკილი იყო ლოთობისა და ავხორცობისაკენ. თუმცა დიდი გავლენა ჰქონდა მხედრობაზე. მას დაუპირისპირდნენ კონსტანტინოპოლელი მსახურები. ეკლესია, რამდენადაც მთელი ეკლესიის მეთაურად რომის პაპი გამოაცხადა. ცდილობდა აგრარული რეფორმების ჩატარებას. დევნიდა მონოფიზიტებს და ებრაელებს. იმპერიაში იფეთქა სამოქალაქო ომმა. სპარსეთის შაჰმა ხოსრო II-მ მოაწყო, თითქოსდა მავრიკიოსის გადარჩენილი შვილის, თეოდოსის, კორონაცია და შეეცადა მას ტახტზე ასვლაში დახმარებოდა. რამაც მოარღვია აღმოსავლეთის საზღვრები. ჯარების გამოყვანის გამო, ჩრდილოეთიდან ისევ შემოიჭრნენ სლავები და დუნაის ავარები. ბოლოს მას დაუპირისპირდა კართაგენის ეგზარქოსი, რომლის შვილი, ჰერაკლე, დიდი ფლოტით თავს დაესხა კონსტანტინოპოლს, სიკვდილით დასაჯა ფოკა და თვითონ გახდა იმპერატორი.

## ლიტერატურა 
* „ბიზანტიური ცივილიზაცია“, ვალერი ასათიანი, თბილისი, 2006 წელი. გვ. 482

კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 5 ოქტომბერი
კატეგორია:გარდაცვლილი 610
კატეგორია:VII საუკუნის ბიზანტიის იმპერატორები
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:ლიდერები რომლებმაც ძალაუფლება ხელში აიღეს პუტჩით
ხახაბო

**ხახაბო** შეიძლება აღნიშნავდეს:

* ხახაბო (ახმეტის მუნიციპალიტეტი) — სოფელი ახმეტეთის მუნიციპალიტეტში
* ხახაბო (დუშეთის მუნიციპალიტეტი) — სოფელი დუშეთის მუნიციპალიტეტში
თეოდოსიუს II (ბიზანტია)

**თეოდოსიუს II უმცროსი** (*ფლავიუს თეოდოსიუს იუნიორი*) (დ. 10 აპრილი, 401— გ. 28 ივლისი, 450) — აღმოსავლეთ რომის იმპერატორი 408–450 წლებში. აღმოსავლეთ რომის იმპერატორ არკადიუსის ვაჟი. მამის სიკვდილის შემდეგ 408 წელს 7 წლის ასაკში გახდა  აღმოსავლეთ რომის იმპერატორი.  
გადმოცემის თანახმად, მომაკვდავმა არკადიუსმა მისი მფარველობა სპარსეთის მეფეს იეზდიგერდს თხოვა. მანაც იმედები არ გაუცრვა არკადიუსს და ომით დაემუქრა ყველას ვინც თეოდოსის აუბუნტდებოდა. სახელმწიფოს მართვა თავდაპირველად პრეფექტ ანთიმიუსს დაევალა, ხოლო შემდეგ  თეოდოსის უფროს დას პულხერიას, რომელიც 16 წლისა იყო და სიბრძნით გამოირჩეოდა. მან სასახლიდან გააძევა მამაკაცები რათა „ნაკლებად ყოფილიყო მზაკვრობა და ხრიკები“, ხოლო თვითონ კი ქალწულების აღთქმა დადო. პულხერია მარჯვედ უძღვებოდა სახელმწიფოს მართვას. პულხერიამ ძმას მრავალმხრივი განათლება მისცა. ის იმდენად ლამაზად წერდა, რომ მას მეორენაირად „კალიგრაფსაც“ უწოდებენ. იგი დის წყალობით, ასევე, ღრმადმორწმუნე მართლმადიდებელი იყო.
421 წელს, პულხერიას თაოსნობით, იქორწინა მრავალმხრივ განათლებულ ევდოკიაზე. ევდოკიასა და პულქერიას შორის გარკვეული პერიოდის შემდეგ უთანხმოება ჩამოვარდა და პულხერია საკუთარი ნებით გაერიდა სახელმწიფოს მართვა-გამგეობას. ცოტა ხნის შემდეგ  მეუღლისადმი თვითონ დედოფლის ერთგულებაში შეიტანეს ეჭვი. რის შემდეგაც ის საკუთარი ნებით გადასახლდა იერუსალიმში, სადაც აღესრულა კიდეც. ამის შემდეგ თეოდოსიმ დაითანხმა თავისი და სასახლეში დაბრუნებულიყო.  თეოდოსიუსი მმართველობის უდიდესი პერიოდი თუ არ ჩავთვლით მცირე დაპირისპირებას სპარსეთთან, მშვიდობიანობა იყო. ხოლო 447 წელს იმპერიას თავს დაესხა ჰუნების ბელადი ატილა. ბრძოლაში ბიზანტიელები დამარცხდნენ და ზავის სანაცვლოდ თეოდოსიუსი დათანხმდა ხარკის გადახდას. თეოდოსიუსი დროს კონსტანტინოპოლს შემოავლეს მძლავრი გალავანი, რომელიც ცნობილია „თეოდოსიუსის კედლების“ სახელით. 425 წელს გაიხსნა კონსტანტინოპოლის უნივერსიტეტი. 438 წელს გამოსცა თეოდოსიუსის კოდექსი, რომელიც მოიცავდა სისხლის, საეკლესიო და სამოქალაქო სამართალს (*Codex Thedosianus*). თეოდოსიუსი ნადირობის დროს გადმოვარდა ცხენიდან, დაიზიანა ხერხემალი და მეორე დღეს გარდაიცვალა.

## ლიტერატურა 
* *ვ. ასათიანი*, „ბიზანტიური ცივილიზაცია“, , თბილისი, 2006 წელი. გვ. 476.

კატეგორია:ბიზანტიის იმპერატორები
კატეგორია:დაბადებული 10 აპრილი 
კატეგორია:დაბადებული 401
კატეგორია:გარდაცვლილი 28 ივლისი 
კატეგორია:გარდაცვლილი 450
კატეგორია:V საუკუნის ბიზანტიის იმპერატორები
კატეგორია:რომის იმპერიის კონსულები
კატეგორია:სტამბოლში დაბადებულები
პულხერია (ბიზანტია)

**კეთილმორწმუნე დედოფალი პულხერია** ( დ. 19 იანვარი, 399 — გ. 453) — ბიზანტიის იმპერიის რეგენტი, თავისი უმცროსი ძმის თეოდოსიუს II-ის მცირეწლოვანებისას 414–421 წლები, ხოლო მისი სიკვდილის შემდგომ 450–453 წლებში მმართველი დედოფალი, როგორც იმპერატორ მარკიანეს მეუღლე. პულხერია იყო ღრმადმორწმუნე პიროვნება და ასეთივე სულისკვეთებით აღზარდა საკუთარი და-ძმები. როგორც ამბობენ სასახლე მონასტერს დაამსგავსა. რაც ხალხში დიდი პოპულარობით სარგებლობდა. ის იყო ინიციატორი 431 წელს მე-3 მსოფლიო საეკლესიო კრების მოწვევისა. სადაც დაგმობილი იქნა ნესტორიანული ერესი. მისივე ძალისხმევით მოიწვიეს 451 წლის ქალკედონის მე-4 მსოფლიო საეკლესიო კრება, რომელმაც დაგმო დიოსკორესა და ევტიქის ერესები. ბოლოს პულხერიამ მთელი ქონება გლახაკებს და ეკლესიას გადასცა, თვითონ კი მშვიდობით მიიცვალა 453 წელს. ეკლსიისადმი გაწეული ღვაწლისათვის იგი კანონიზებული იქნა წმინდანად.

## ლიტერატურა
* „წმიდათა ცხოვრებანი“, წიგნი მეორე, თბილისი, 2008 წ. გვ.226
* ვ. ასათიანი, „ბიზანტიური ცივილიზაცია“, თბილისი, 2006 წ. გვ. 477-478

კატეგორია:V საუკუნის ქრისტიანი წმინდანები
კატეგორია:ბიზანტიის დედოფლები
კატეგორია:სტამბოლში დაბადებულები
დიდი გარეჯვრის ღვთისმშობლის ეკლესია

**დიდი გარეჯვრის ღვთისმშობლის ეკლესია** –  ეკლესია გორის მუნიციპალიტეტის სოფელ დიდი გარეჯვრის ცენტრში. თარიღდება გვიანდელი ფეოდალური ხანით. 

ეკლესია დარბაზულია (6,3 X 4,2 მ), ნაგებია რიყის ქვით, კუთხეები, კარი და სარკმლები ამოყვანილია აგურით. ეკლესიის სამხრეთ კედელში არქიტრავით გადახურული კარი და თაღოვანი სარკმელია. თითო ასეთივე სარკმელი აღმოსავლეთ და დასავლეთ კედლებშიცაა. ნახევარწრიულ აფსიდში ორი ოთხკუთხა ნიშია. გადახურვა კამაროვანი იყო. სამხრეთ ფასადზე აგურის წყობით გამოსახულია მაღალი ჯვარი, მის გვერდებზე - ჩაღრმავებული რომბებია.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
დიდი მეჯვრისხევის კვირაცხოვლის ეკლესია

**დიდი მეჯვრისხევის კვირაცხოვლის ეკლესია** – ეკლესია გორის მუნიციპალიტეტის სოფელ დიდი მეჯვრისხევის განაპირას, აღმოსავლეთით, სასაფლაოზე. თარიღდება გვიანდელი ფეოდალური ხანით. 

ეკლესია დარბაზულია (5 X 3,2 მ), ნაგებია რიყის ქვით, კონსტრუქციული ნაწილები შირიმისაა. შესასვლელი სამხრეთის კედელშია. ნახევარწრიულ აფსიდის ღერძზე ერთი სარკმელია, რომლის ორივე მხარეს სწორკუთხა ნიშებია. საკურთხეველი დარბაზისაგან გამოყოფილია პილასტრებზე დაყრდნობილი სატრიუმფო თაღით. საბჯენი თაღი კრონშტეინებს ეყრდნობა. ჩრდილოეთ კედლის ცენტრში სწორკუთხა ნიშია. დასავლეთ ფასადის ცენტრში მთლიანი შირიმის ქვისაგან გამოკვეთილი ჯვარია.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
დიდი მეჯვრისხევის ღვთისმშობლის ეკლესია

**დიდი მეჯვრისხევის ღვთისმშობლის ეკლესია** – ეკლესია გორის მუნიციპალიტეტის სოფელ დიდი მეჯვრისხევის ჩალხისუბანში. თარიღდება ადრინდელი ფეოდალური ხანით. 

ეკლესია ჯვარ-გუმბათოვანი ნაგებობაა. ნაგებია რიყის ქვით. ძლიერ დაზიანებულია: შემორჩენილია მხოლოდ საკურთხევლის სარკმელი, ჩრდილოეთ და სამხრეთ კედლების აღმოსავლეთ ნაწილი, აფსიდის კონქს აკლია ზედა ნაწილი. მთლიანადაა დანგრეული ეკლესიის დასავლეთ მხარე. აღმოსავლეთ მკლავში ნახევარწრიული აფსიდია, მის წინ - მოკლე ბემა. აფსიდის კონქის ქუსლი ნაწყობია თლილი ქვის ერთი რიგით. დანარჩენი მკლავები სწორკუთხა უნდა ყოფილიყო.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
დიდი მეჯვრისხევის ღვთისმშობლის ეკლესია (IX-X საუკუნე)

**დიდი მეჯვრისხევის ღვთისმშობლის ეკლესია** – ეკლესია გორის მუნიციპალიტეტის სოფელ დიდი მეჯვრისხევში ძველ სასაფლაოზე. თარიღდება IX-X საუკუნეებით. 

ეკლესია დარბაზულია (9,35 X 5,35 მ), ნაგებია ქვიშაქვის დიდი ქვებით. სატრიუმფო და საბჯენი თაღები გათლილი შირიმისაა. შიგნიდან არქიტრავიანი, გარედან თაღოვანი შესასვლელი სამხრეთ კედლის დასავლეთ ნაწილშია. აფსიდის ღერძზე თაღოვანი სარკმელია; საკურთხეველი ქვემოთ სწორკუთხაა, ზემოთ კი კონქის საფუძვლის ნალისებრ ფორმაში გადადის. ამის გამო საკურთხეველთან მიმდებარე პილასტრები ზემოთკენ თხელდება და გარკვეულ სიმაღლეზე აფსიდის კედლის სიბრტყეს უსწორდება. სამხრეთ კედელში ორი სწორკუთხა სარკმელია. სატრიუმფო თაღი თაროსებრ იმპოსტებს ეყრდნობა, ცილინდრული კამარა - პილასტრებზე დაყრდნობილ საბჯენ თაღს. დასავლეთ კედლის შეკიდული საბჯენი თაღი შეტეხილი ფორმისაა. ეკლესია შიგნით შელესილია. აღმოსავლეთ ფასადზე სარკმლის ზემოდან შემოვლებული აქვს გლუვი ლილვი, რომელიც ქვემოთ ჰორიზონტალური გადანაკეცით მთავრდება. ლილვს ზემოთ რელიეფური ჯვარია. ეკლესიას თაროსებრი ლავგარდანი აქვს.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:IX საუკუნის ეკლესიები
დიდი მეჯვრისხევის ღვთისმშობლის ეკლესია (დარბაზული)

**დიდი მეჯვრისხევის ღვთისმშობლის ეკლესია** – ეკლესია გორის მუნიციპალიტეტის სოფელ დიდი მეჯვრისხევის ჩრდილოეთით, სასაფლაოზე. თარიღდება გვიანდელი ფეოდალური ხანით. 

ეკლესია დარბაზულია (7,9 X 5,13 მ), ნაგებია ქვიშაქვითა და რიყის ქვით. სატრიუმფო და საბჯენი თაღები ნაწყობია კარგად გათლილი შირიმით. შესასვლელი დასავლეთ კედელშია. ნახევარწრიულ აფსიდის ღერძზე თაღოვანი სარკმელია, რომლის ორივე მხარეს წრიული ნიშებია. ნიშებს ზემოთ, კონქში ჩასმულია სწორკუთხა რეზონატორები. დასავლეთ კედელში ერთი ოთხკუთხა სარკმელია, სამხრეთ კედლის აღმოსავლეთ ნაწილში - სწორკუთხა ნიში. საბჯენი თაღი გრძივი კედლების პილასტრებს ეყრდნობა.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
დიდი მეჯვრისხევის უსანეთის ეკლესია

**დიდი მეჯვრისხევის უსანეთის ეკლესია** – ეკლესია გორის მუნიციპალიტეტის სოფელ დიდი მეჯვრისხევის ცენტრში. დასავლეთ ფასადზე არსებული წარწერის თანახმად ეკლესია 1851 წელს აუშენებია ივანე ზაქარიას ძე ხახუტაშვილს. 

ეკლესია დარბაზულია (12 X 7 მ), ნაგებია აგურითა და რიყის ქვით. შესასვლელები აქვს სამხრეთით და დასავლეთით. თითო სწორკუთხა სარკმელია ოთხივე მხარეს. ნახევარწრიული აფსიდის სარკმლის გვერდებზე ორ-ორი სწორკუთხა ნიშია. შენობის გრძივ კედლებზე თაროსებრკაპიტელებიანი პილასტრებია. პილასტრებს შორის დეკორატიული თაღები გადადის. აგურის ჯვაროვანი კამარა თაღებს ეყრდნობა. დარბაზის დასავლეთ ნაწილში ხის პატრონიკეა. ეკლესიის შიგნით შელესილი და შეთეთრებულია. ეკლესიაზე დასავლეთით მიშენებული იყო კვადრატული სამრეკლო (შემორჩენილია ორი სვეტი). თითქმის დანგრეულია სამხრეთის კარიბჭეც. ჩრდილოეთით და აღმოსავლეთით სამეურნეო დანიშნულების შენობებია მიდგმული.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
დიდი მეჯვრისხევის წმინდა გიორგის ეკლესია

**დიდი მეჯვრისხევის წმინდა გიორგის ეკლესია** – ეკლესია გორის მუნიციპალიტეტის სოფელ დიდი მეჯვრისხევის სამხრეთ-აღმოსავლეთით, მთის ფერდობზე, ადგილ ლომისაში. თარიღდება გვიანდელი ფეოდალური ხანით. 

ეკლესია დარბაზულია (5,9 X 3,95 მ), ნაგებია ქვიშაქვითა და დიდი რიყის ქვით. ნაგებობის კედლები შემორჩენილია დაახლოებით ერთი მეტრის სიმაღლეზე. შესასვლელი დასავლეთითაა. დარბაზი დასრულებულია ნახევარწრიული აფსიდით.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
არგენტინის გერბი

მინი|250პქ
მინი|250პქ|1813 წელს მიღებული გერბი
**არგენტინის გერბი** () მისი ამჟამინდელი ფორმით მიღებულ იქნა 1944 წელს, მაგრამ მისი წინამორბედი დამტკიცებულ იქნა 1813 წლის 12 მარტს არგენტინის გენერალური ასამბლეის მიერ. ამჟამად იგი მიიჩნევა არგენტინის ეროვნულ სიმბოლოდ.

## იხილეთ აგრეთვე
*არგენტინის დროშა
*არგენტინის ჰიმნი

## რესურსები ინტერნეტში
*მსოფლიოს ქვეყნების გერბები 

კატეგორია:არგენტინის ეროვნული სიმბოლოები
კატეგორია:სახელმწიფო გერბები
კატეგორია:გერბები მზის გამოსახულებით
კატეგორია:გერბები ანბანის მიხედვით
არგენტინის ჰიმნი

მინი|right|არგენტინის ეროვნული ჰიმნი
**არგენტინის ეროვნული ჰიმნის** () თავდაპირველი სახელი იყო "*Marcha Patriótica*" (პატრიოტული მარტი), შემდეგ ეძახდნენ "*Canción Patriótica Nacional*" (ეროვნული პატრიოტული სიმღერა) და ბოლოს, მოიხსენიებენ როგორც უბრალოდ "*Canción Patriótica*" (პატრიოტული სიმღერა). დამტკიცებულ იქნა 1847 წელს. ტექსტი დაწერა ვისენტე ლოპეს ი პლანესმა, ხოლო მუსიკა ბლას პარერამ. 

## იხილეთ აგრეთვე 
* არგენტინის დროშა
* არგენტინის გერბი

## რესურსები ინტერნეტში 
* [არგენტინის ეროვნული ჰიმნი MP3](http://www.navyband.navy.mil/anthems/ANTHEMS/Argentina%20(long).mp3) 

კატეგორია:არგენტინის ეროვნული სიმბოლოები
Spirit of the Forest

***Spirit of the Forest*** — ფინური ფოლკ მეტალ ჯგუფ Korpiklaani-ს სადებიუტო ალბომი. იგი გამოიცა Napalm Records-ის მიერ 2003 წლის 10 ნოემბერს. Spirit of the Forest არის პირველი ალბომი მას შემდეგ რაც ჯგუფმა სახელი შეიცვალა.

## სიმღერების სია
ყველა სიმღერის ავტორი - იონე იარველა, გარდა მითითებულისა.

## პერსონალი
*იონე იარველა - ვოკალი, ელექტრო და აკუსტიკური გიტარა
*იაკო ლემეტი - ვიოლინო, ფლეიტა
*არტო - ბასი
*ალი - პერკუსია
*ჰინკა - გიტარა
*სამუ რუიტსალაინენი (Finntroll-დან) - დასარტყმელი საკრავები

## სქოლიო
კატეგორია:2003 წლის სადებიუტო ალბომები
კატეგორია:Korpiklaani-ს ალბომები
კატეგორია:Napalm Records-ის ალბომები
არგენტინის პოლიტიკური სისტემა

[მინი|250პქ|არგენტინის ეროვნული კონგრესის შენობა. [ბუენოს-აირესი]]
**არგენტინის პოლიტიკური სისტემა**, როგორც მას კონსტიტუცია განსაზღვრავს, ემყარება წარმომადგენლობითი დემოკრატიის ფედერალურ საპრეზიდენტო რესპუბლიკას, სადაც სახელმწიფოს და მთავრობის მეთაურია არგენტინის პრეზიდენტი. საკანონმდებლო ხელისუფლება გაყოფილია პრეზიდენტსა და ორპალატიან არგენტინის ეროვნულ კონგრესს შორის. სასამართლო ხელისუფლება დანარჩენი შტოებისაგან დამოუკიდებელია. ქვეყანაში რეგულარულად ტარდება არჩევნები და მოქმედებს მრავალპარტიული სისტემა.

## ამჟამინდელი მთავრობა
არგენტინის სახელმწიფოსა და მთავრობის ამჟამინდელი მეთაურია კრისტინა ფერნანდესი.

არგენტინის ორპალატიანი ეროვნული კონგრესი შედგება სენატისაგან (72 ადგილი), რომელსაც მეთაურობე ვიცე-პრეზიდენტი და დეპუტატთა საბჭოსაგან (257 ადგილი).

სასამართლო ხელისუფლება შედგება ფედერალური სასამართლოებისა და სხვადასხვა იურიდიული განყოფილებებისგან. აქ შედის უზენაესი სასამართლოც, რომელიც შედგება პრეზიდენტის მიერ დანიშნული და სენატის მიერ მოწონებული ცხრა წევრისაგან, რომელთა გადაყენებაც მხოლოდ კონგრესს შეუძლია.

## იხილეთ აგრეთვე
*არგენტინის კონსტიტუცია
*არგენტინის პრეზიდენტი
*არგენტინის ეროვნული კონგრესი

## რესურსები ინტერნეტში
* არგენტინის კონსტიტუცია
* არგენტინის ეროვნული კონგრესის ოფიციალური საიტი 

კატეგორია:არგენტინის პოლიტიკა
Merriweather Post Pavilion (ალბომი)

***Merriweather Post Pavilion*** — ამერიკული ინდი როკ ჯგუფ Animal Collective-ის მერვე სტუდიური ალბომი, რომელიც გამოიცა 2009 წლის იანვარში. ალბომის სახელი აღებულია კოლუმბიაში, მერილენდში მდებარე საკონცერტო არენის სახელწოდებიდან. მისი ხანგრძლივობა თითქმის 55 წუთია და ჯგუფის ყველაზე ხანგრძლივი ალბომია სადებიუტო ''Spirit They're Gone, Spirit They've Vanished''-ის შემდეგ. თავდაპირველად გეგმაში იყო ალბომის გამოსვლი შემდეგ  Merriweather Post Pavilion-ზე კონცერტის გამართვა, თუმცა ეს იდეა არ განხორციელდა. ალბომი ჩაიწერა გიტრისტის, Deakin-ის გარეშე, რომელმაც პირადი მიზეზების გამო გადაწყვიტა შეესვენა ჯგუფისგან.

## კრიტიკოსების გამოხმაურება
ალბომმა დადებითი გამოხმაურება მიიღო კრიტიკოსებისგან. Metacritic-ზე მისი საშუალო ქულა, 36 მიმოხილვაზე დაყრდნობით, იყო 89. მიუხედავად იმისა, რომ ალბომი იანვარში გამოვიდა, ის თავიდანვე დაასახელეს 2009 წლის ერთ-ერთ საუკეთესო ალბომად.

კრიტიკოსები წერდნენ, რომ ეს იყო Animal collective-ის ყველაზე ადვილად მოსასმენი ალბომი, მათ წინა უფრო ავანგარდულ ნამუშევრებთან შედარებით. Pitchfork Media-მ ალბომს მიანიჭა 9.6 ქულა 10-დან, მოგვიანებით კი დაასახელა 2009 წლის საუკეთესო ალბომად და ასევე შეიყვანა 2000-იანი წლების 200 საუკეთესო ალბომის სიაში მე-14 ადგილზე. 2009 წლის საუკეთესო ალბომად Merriweather Post Pavilion ასევე დაასახელეს ჟურნალმა Clash, Spin Magazine-მა, Entertainment Weekly-მ და KEXP-მა. Rolling Stone-ის სიაში ის 14-ე ადგილზე მოხვდა.

## ყდა
ალბომის გარეკანზე გამოსახულია ოპტიკური ილუზია, რომელიც დაფუძნებულია იაპონელი ფსიქოლოგის აკიიოში კიტაიოკას ნაშრომებზე. მისი დათვალიერებისას ადამიანს ეჩვენება, თითქოს ნახატი ტალღისებურად მოძრაობს.

## სიმღერების სია
## პერსონალი
* Avey Tare – ვოკალი, ელექტრონიკა, სემპლები, კლავიშები, გიტარა, პერკუსია
* Panda Bear – ვოკალი, სემპლები, ელექტრონიკა, პერკუსია
* Geologist – ელექტრონიკა, სემპლები
* ბენ ალენი – ხმის ინჟინერია, მიქშირება
* აარონ ერსოი – ასისტენტი ინჟინერი

## პოზიციები ჩარტებში
## რესურსები ინტერნეტში
* Merriweather Post Pavilion მეტაკრიტიკზე

## სქოლიო 
კატეგორია:2009 წლის ალბომები
კატეგორია:Animal Collective-ის ალბომები
კატეგორია:Domino Recording Company-ს ალბომები
მავრიკიოსი (ბიზანტია)

**მავრიკიოსი** (დ. 539 — გ. 27 ნოემბერი, 602) — ბიზანტიის იმპერატორი 582-602 წლებში. წარმოშობით იყო კაბადოკიელი. იმპერატორ  ტიბერიუს II-ის სიძე. მუშაობდა კონსტანტინოპოლში ნოტარიუსად. 577 წელს დაინიშნა აღმოსავლეთის მაგისტროსად. წარმატებით აწარმოებდა ომს სპარსელებთან. 581 წელს დაქორწინდა იმპერატორ  ტიბერიუს II-ის ქალიშვილზე კონსტანტინაზე და გამოცხადდა ტახტის მემკვიდრედ. 

582 წელს ტიბერიუსის სიკვდილის შემდეგ გახდა იმპერატორი. მმართველობა მოუხდა ქვეყნისათვის მძიმე პოლიტიკურ და ეკონომიკურ პირობებში. 591 წელს ქვეყნიდან ერთ-ერთი მხედართმთავრის მიერ განდევნილ სპარსეთის უფლისწულ ხოსროს დაეხმარა ტახტის დაბრუნებაში. მასვე მიათხოვა უფროსი ქალიშვილი. რის შედეგადაც ორ სახელმწიფოს შორის დაიდო ხელსაყრელი ზავი და ქვეყნის აღმოსავლეთით მშვიდობამ დაისადგურა. რამაც მავრიკიოსს საშუალება მისცა მნიშვნელოვანი ძალები გადაესროლა ბალკანეთში და იტალიაში, სადაც ასევე წარმატებებს მიაღწია. 

მის დროს დაიწყო ქვეყნის დეცენტრალიზცია. შეიქმნა ნახევრადდამოუკიდებელი საეგზარქოსოები რავენაში (584) და კართაგენში (591). 

მავრიკიოსის ანდერძის მიხედვით (597) იმპერია მის ვაჟიშვილებს შორის უნდა დანაწილებულიყო. ცნობილია, რომ მას ჰყავდა 10 შვილი: 4 ქალიშვილი და 6 ვაჟიშვილი. 

მავრიკიოსი დაამხეს აჯანყებულმა ჯარისკაცებმა ფოკას მეთაურობით. ის შეიპყრეს და სიკვდილით დასაჯეს 602 წლის 27 ნოემბერს. მანამდე კი მის თვალწინ სიკვდილით დასაჯეს მისი ექვსივე ვაჟიშვილი. ხოლო დედოფალი და სამი ქალიშვილი მონასტერში გამოკეტეს. სიმამრის მკვლელობის გამო ხოსრო II-მ დაარღვია ზავი და ისევ დაუპირისპირდა ბიზანტიის იმპერიას. რამაც საბოლოოდ აღმოსავლეთის პროვინციების გაჩანგება გამოიწვია.

მავრიკიოსმა იმპერიის ოფიციალურ ენად ლათინურის ნაცვლად გამოაცხადა ბერძნული ენა. მავრიკიოს მიაწერენ ასევე სამხედრო სახელმძღვანელოს „სტრატეგიკონის“ ავტორობას.
thumb|278px|right|ბიზანტიის იმპერია მავრიკიოსის მმართველობის ბოლოსათვის.
## ლიტერატურა 
*ვალერი ასათიანი, „ბიზანტიური ცივილიზაცია“, თბილისი, 2006 წელი. გვ. 482;
*ბოგვერაძე ა., ადრეფეოდალური ქართული სახელმწიფოები VI–VIII სს-ში, წგ.:საქართველოს ისტორიის ნარკვევები, ტ. 2, თბ., 1973; 
*ქართული დიპლომატიური ლექსიკონი, მთ. რედ. რ. მეტრეველი, ტ. 2, თბ., 1999.

კატეგორია:ბიზანტიელი მხედართმთავრები
კატეგორია:დაბადებული 539
კატეგორია:გარდაცვლილი 27 ნოემბერი
კატეგორია:გარდაცვლილი 602
კატეგორია:VI საუკუნის ბიზანტიის იმპერატორები
კატეგორია:VII საუკუნის ბიზანტიის იმპერატორები
არგენტინის გეოგრაფია

მინი|250პქ
არგენტინა მდებარეობს სამხრეთ ამერიკაში, ანდებსა (დასავლეთით) და ატლანტის ოკეანეს შორის (აღმოსავლეთით). მოსაზღვრე ქვეყნებია: პარაგვაი და ბოლივია (ჩრდილოეთით), ბრაზილია და ურუგვაი (რდილო-აღმოსავლეთით), ჩილე (დასავლეთით). 

არგენტინა, ბრაზილიის შემდეგ, ფართობის მხრივ სამხრეთ ამერიკის კონტინენტზე მეორეა და მსოფლიოში მერვე. საერთო ფართობი შეადგენს  2.7 მლნ კმ²-ს. არგენტინა პრეტენზიას აცხადებს ანტარქტიკის ნაწილზეც (არგენტინული ანტარქტიკა), მაგრამ ამავე დროს ხელი აქვს მოწერილი ანტარქტიკის ხელშეკრულებაზე, რომელიც კრძალავს ანტარქტიდის ტერიტორიაზე რომელიმე ქვეყნის სუვერენიტეტის გავრცელებას. ქვეყანა ასევე მოითხოვს სამხრეთ ატლანტის რამდენიმე კუნძულს, რომლებიც დღეს გაერთიანებული სამეფოს კონტროლის ქვეშაა. 

კლიმატისა და რელიეფის მიხედვით, არგენტინა დაყოფილია შვიდ ზონად. 

არგენტინის ანდები მოიცავს სამხრეთ ამერიკის უმაღლეს მწვერვალებს, მათ შორის კონტინენტისა და მთელი დასავლეთ ნახევარსფეროს ყველაზე მაღალ მწვერვალ აკონკაგუას ( 6,960 მ). მწვერვალი ჩილეს საზღვართან, ქალაქ სან-ხუანის სიახლოვეს მდებარეობს. 

სამხრეთ-აღმოსავლეთის გარდა, არგენტინაში სულ რამდენიმე მნიშვნელოვანი მდინარეა, მაგრამ ბევრია სეზონური მდინარე. მათი უმრავლესობა ატლანტის ოკეანეს ერთვის, მაგრამ მდინარეთა საკმაოდ დიდი რაოდენობა ტბებში ჩაედინება. ქვეყნის ოთხი უმთავრესი მდინარე რიო-დე-ლა-პლატის ესტუარს უერთდება. მათ შორის მდინარე პარანა, ამაზონის შემდეგ სამხრეთ ამერიკის მეორე უგრძესი მდინარე (4,900 კმ), მდინარე ურუგვაი და კოლორადო. 

## იხილეთ აგრეთვე 
*არგენტინის მდინარეების სია
*არგენტინის ტბების სია
*არგენტინის ვულკანების სია

## რესურსები ინტერნეტში
* არგენტინის რუკები
* არგენტინის მყინვარები 
* მანძილები ბუენოს-აირესიდან არგენტინის მნიშვნელოვან დასახლებულ პუნქტებამდე 
* http://comunidad.ciudad.com.ar/argentina/capital_federal/abadejo/interior.html 

კატეგორია:არგენტინის გეოგრაფია
კატეგორია:არგენტინა
რიო-ნეგრო (არგენტინა)

[მინი|290პქ|რიო-ნეგრო ქალაქ [ვიედმასა და კარმენ-დე-პატაგონესს შორის]]
**რიო-ნეგრო** () — მდინარე არგენტინაში. რიო-ნეგროს პროვინციის უმთავრესი მდინარე. მისი სიგრძეა 550 კმ. წარმოიქმნება მდინარეების — ნეუკენისა და ლიმაის შერწყმის შედეგად.

მდინარეს უდიდესი მნიშვნელობა აქვს ირიგაციისთვის. თამამად შეიძლება რიო-ნეგროს დამსახურებად ჩაითვალოს ის ფაქტი, რომ რიო ნეგროს-პროვინცია არგენტინის მსხლისა და ვაშლის 65 %-ს მოიწევს. გარდა ამისა, მდინარეზე აგებულია ჰიდროელექტროსადგური. 

## იხილეთ აგრეთვე 
* არგენტინის მდინარეების სია

## რესურსები ინტერნეტში 
* რიო-ნეგროს ხეობა 
* ზემო ხეობა

კატეგორია:არგენტინის მდინარეები
მარკიანე (ბიზანტია)

**მარკიანე** (*ფლავიუს მარკიანე*) (დ. 392 — გ. 27 იანვარი, 457) — აღმოსავლეთ რომის იმპერატორი 450-457 წლებში. ცხოვრების დიდი ნაწილი ლაშქრობებში გაატარა. სპარსეთის ომის დროს (420-422 წწ.) იყო გუთების ლეგიონში. 443 წელს აფრიკაში ვანდალებმა დაატყვევეს. გაათავისუფლა თავად ვანდალთა მეფემ გაიზერიხმა, რომელმაც იმპერატორობა უწინასწარმეტყველა და პირობაც ჩამოართვა, რომ იმპერატორობის შემთხვევაში ვანდალების წინააღმდეგ არ იომებდა. თეოდოსიუს II-ის გარდაცვალების შემდგომ მისი კანდიდატურა სენატს შესთავაზეს, ხოლო პულხერია მას ცოლად უნდა გაჰყოლოდა იმ პირობით, რომ ის დარჩებოდა ქალწულად. რაზეც მარკიანე დათანხმდა.

მარკიანე იყო ჭკვიანი პოლიტიკოსი, მაგრამ დიდი განათლებულობით არ გამოირჩეოდა. მისი მმართველობისას შედგა 451 წელს მე-4 მსოფლიო საეკლესიო კრება ქალკედონში. მან ბოლო მოუღო ჰუნების თარეშს, თუმცა ამას ხელი, ასევე, შეუწყო ატილას სიკვდილმა 453 წელს.

## ლიტერატურა
*ვ. ასათიანი, „ბიზანტიური ცივილიზაცია“,  გვ. 478, თბ., 2006 

კატეგორია:V საუკუნის ბიზანტიის იმპერატორები
კატეგორია:დაბადებული  392
კატეგორია:გარდაცვლილი  27 იანვარი
კატეგორია:გარდაცვლილი 457
არგენტინის ეროვნული პარკების სია

მინი|
**არგენტინის ეროვნული პარკების სია** – აქ წარმოდგენილია არგენტინის ეროვნული პარკების სია.  

## ჩრდილო-აღმოსავლეთი
*იგუასუს ეროვნული პარკი – იუნესკოს მსოფლიო მემკვიდრეობის ძეგლი
*ჩაკოს ეროვნული პარკი
*მბურუკუიის ეროვნული პარკი
*პილკომაიოს ეროვნული პარკი
[მინი|500პქ|[ლანინის ეროვნული პარკი, უეჩულაფკენის ტბა]]
[მინი|500პქ|[ლოს-ალერსესის ეროვნული პარკი]]
## ჩრდილო-დასავლეთი
* ბარიტუს ეროვნული პარკი
* კოპოს ეროვნული პარკი
* კამპო-დე-ლოს-ალისოს ეროვნული პარკი
* კალილეგუის ეროვნული პარკი
* ელ-რეის ეროვნული პარკი
* ლოს-კარდონესის ეროვნული პარკი

## ცენტრალური
* ელ-ლეონსიტოს ეროვნული პარკი
* ელ-პალმარის ეროვნული პარკი
* ლიუე-კალელის ეროვნული პარკი
* ლოს-ვენადოსის ეროვნული პარკი  (დაგეგმილია სან-ლუისის პროვინციაში)
* პრედელტის ეროვნული პარკი
* კებრადა-დელ-კონდორიტოს ეროვნული პარკი
* სან-გილიერმოს ეროვნული პარკი
* სიერა-დე-ლას-კიხადასის ეროვნული პარკი
* ტალამპაიის ეროვნული პარკი — იუნესკოს მსოფლიო მემკვიდრეობის ძეგლი 2000 წლიდან
[მინი|500პქ|[ნაუელ-უაპის ეროვნული პარკი]]

## სამხრეთი
* პუელოს ეროვნული პარკი
* ლაგუნა-ბლანკას ეროვნული პარკი
* ლანინის ეროვნული პარკი
* ლოს-ალერსესის ეროვნული პარკი
* ლოს-არაიანესის ეროვნული პარკი
* ლოს-გლასიარესის ეროვნული პარკი – იუნესკოს მსოფლიო მემკვიდრეობის ძეგლი
* ნაუელ-უაპის ეროვნული პარკი
* პერიტო-მორენოს ეროვნული პარკი
* მონტე-ლეონის ეროვნული პარკი
* ცეცხლოვანი მიწის ეროვნული პარკი

## რესურსები ინტერნეტში 
* არგენტინის ეროვნული პარკების ადმინისტრაცია   /
სანტა-კრუსის პროვინცია (არგენტინა)

**სანტა-კრუსი**  () – არგენტინის პროვინცია, მდებარეობს ქვეყნის სამხრეთ ნაწილში. ადმინისტრაციული ცენტრი – რიო-გალიეგოსი. პროვინციის მოსახლეობა – 196 958 კაცი (2001). ფართობი – 243 943  კმ². პროვინცია მოიცავს 7 დეპარტამენტს.

## ისტორია 
კოლუმბამდელ პერიოდში პროვინციის ტერიტორია დასახლებული იყო ინდიელებით. პირველი ევროპელები, რომლებიც პროვინციის სანაპიროებს მიადგა იყვნენ ესპანელები, კერძოდ ფერნანდო მაგელანის ექსპედიცია, რომელიც 1520 წელს გამოჩნდა სანაპიროსთან.

## რესურსები ინტერნეტში 
* ოფიციალური საიტი 
* საიტი ტურისტებისათვის 
## სქოლიო
## იხილეთ აგრეთვე
* არგენტინის პროვინციები

კატეგორია:არგენტინის პროვინციები
სანტა-ფეს პროვინცია

**სანტა-ფე**  () — არგენტინის ერთ-ერთი ყველაზე მჭიდროდ დასახლებული პროვინცია, მდებარეობს ქვეყნის ჩრდილო-აღმოსავლეთ ნაწილში. ადმინისტრაციული ცენტრი – სანტა-ფე. პროვინციის მოსახლეობა – 3 000 701 კაცი (2001). ფართობი – 133 007  კმ². პროვინცია მოიცავს 19 დეპარტამენტს.

## რესურსები ინტერნეტში 
* ოფიციალური საიტი . 
* სანტა-ფეს კონსტიტუცია . 
* საიტი ტურისტებისათვის
## სქოლიო
## იხილეთ აგრეთვე
* არგენტინის პროვინციები

კატეგორია:არგენტინის პროვინციები
ანტარქტიკის ნახევარკუნძული

მინი|250პქ|ანტარქტიდის ნახევარკუნძულის რუკა.
**ანტარქტიკის ნახევარკუნძული** — ანტარქტიდის ხმელეთის ყველაზე ჩრდილოეთი ნაწილი. წარმოადგენს ხმელეთის ზოლს უედელის ზღვიდან ეკლუნდის კუნძულამდე. 

ანტარქტიკის ნახევარკუნძულს კლიმატის ცვლილებამ მნიშვნელოვანი ცვლილებები დაამჩნია. კვლევებმა აჩვენა, რომ გლობალურმა დათბობამ რეგიონში დიდი ცვლილებები გამოიწვია. შედეგად, ამ ტერიტორიაზე გაჩნდა უამრავი კვლევითი პუნქტები, გაჩნდა ტერიტორიული პრეტენზიები სხვადასხვა ქვეყნების მხრიდან. ნახევარკუნძული ხელახალა გახდა კამათის საგანი არგენტინასა, ჩილესა და დიდ ბრიტანეთს შორის, რადგან თითოეული მათგანი მიიჩნევს, რომ ის მის ანტარქტიკულ ტერიტორიებში შედიოდა. არც ერთი მხარის პრეტენზიას საერთაშორისო აღიარება არ აქვს, საკითხის გამწვავებას მხარეებიც ერიდებიან.

## რესურსები ინტერნეტში
* "Of Ice and Men" ანტარქტიკის ნახევარკუნძულის ტურისტის ანგარიში
*ანტარქტიკის ნახევარკუნძულის ბიომრავალფეროვნება 
* ანტარქტიკის ნახევარკუნძულის 89 სურათი 

კატეგორია:ანტარქტიდის ნახევარკუნძული
ტუკუმანის პროვინცია

**ტუკუმანი**  () — არგენტინის პროვინცია, მდებარეობს ქვეყნის ჩრდილო-დასავლეთ ნაწილში. ადმინისტრაციული ცენტრი — სან-მიგელ-დე-ტუკუმანი. პროვინციის მოსახლეობა — 1 338 523 კაცი (2001). ფართობი — 22 524   კმ². პროვინცია მოიცავს 17 დეპარტამენტს.

## რესურსები ინტერნეტში 
*ოფიციალური საიტი  
*ტუკუმანის პორტალი  
*ტურიზმი ტუკუმანში
## სქოლიო
## იხილეთ აგრეთვე 
* არგენტინის პროვინციები

კატეგორია:არგენტინის პროვინციები
ბარიტუს ეროვნული პარკი

**ბარიტუს ეროვნული პარკი** () — ეროვნული პარკი არგენტინაში. მდებარეობს სანტა-ვიქტორიას დეპარტამენტში, სალტის პროვინციის ჩრდილოეთით, ჩრდილოეთ-დასავლეთ არგენტინაში. პარკი ესაზღვრება ბოლივიას (ტარიხის პროვინცია) და სწორედ ამ ქვეყნიდან უფრო ადვილი მისადგომია. მისი ფართობი შეადგენს 720 კმ² და ეს მხოლოდ ტროპიკული პარკია არგენტინაში.

ეროვნული პარკი შეიქმნა 1974 წელს. ის შემოსაზღვრულია მთებით. კლიმატი ცხელი და ტენიანია. ნალექების რაოდენობა შეადგენს 900-1300 მმ.

პარკის ფაუნა შედგება გადაშენების პირას მყოფი ისეთი სახეობებისაგან, როგორიცაა ლეოპარდი და ონზა.

## გალერეა

File:Spectacled Bear 059.jpg
File:Bradypus.jpg
File:Standing jaguar.jpg

## იხილეთ აგრეთვე 
*არგენტინის ეროვნული პარკების სია

## რესურსები ინტერნეტში 
* ეროვნული პარკის ოფიციალური საიტი 

კატეგორია:არგენტინის ეროვნული პარკები
კატეგორია:სალტის პროვინციის დაცული ტერიტორიები
კატეგორია:1974 წელს დაარსებული დაცული ტერიტორიები
ვიედმა

**ვედმა** — ქალაქი არგენტინაში, რიო-ნეგროს პროვინციის დედაქალაქი. 

ქალაქი გაშენებულია მდინარე რიო-ნეგროს სამხრეთ დინებაზე, ზღვის შესართავიდან 30 კმ-ის მოშორერით, ბუენოს-აირესიდან დაშორებულია 960 კმ-ით. 2001 წლის აღწერის მონაცემებით, ვედმაში ცხოვცრობდა 47,246 ადამიანი. 

მდინარე რიო-ნეგროს მეორე სანაპიორზე მდებარეოსბს ქალაქი კარმენ-დე-პატაგონესი. თუმცა წარსულში ეს ორივე ერთ ქალაქს წარმოადგენდა და კარმენ-დე-პატაგონესი ერქვა. 

## რესურსები ინტერნეტში
*Welcome Viedma
*ვედმა და შემოგარენი 
*ვიედმას პორტალი

კატეგორია:რიო-ნეგროს პროვინციის ქალაქები
მერაბ კვირიკაშვილი

**მერაბ (მეკო) კვირიკაშვილი** (დ. 27 დეკემბერი, 1983) — ქართველი მორაგბე, საქართველოს ნაკრების წევრი. იგი ამჟამად თამაშობს საფრანგეთში. ეროვნულ გუნდში მერაბ კვირიკაშვილის დებიუტი შედგა 2003 წელს, თამაშობს 10 ნომრის პოზიციაზე.

მონაწილეობა აქვს მიღებული 2003, 2007, 2011 და 2015 წლის რაგბის მსოფლიო ჩემპიონატებზე.

2017 წლის 19 თებერვალს კვირიკაშვილმა გერმანიის ნაკრებთან გამართულ შეხვედრაში მე-100 კეპი მოიპოვა და პირველი ქართველი ცენტურიონი გახდა.

## პირადი ცხოვრება
მერაბს ჰყავს 4 შვილი. მისი მეუღლე ანა ბუაძე გარდაიცვალა 2016 წლის 21 ივლისს ავტოავარიის შედეგად, მათი ქორწინების 14 წლის თავზე.

## რესურსები ინტერნეტში
*
*
*
* 
* 
*
* 

კატეგორია:ქართველი მორაგბეები
კატეგორია:დაბადებული 27 დეკემბერი
კატეგორია:დაბადებული 1983
კატეგორია:ცოცხალი ადამიანები
Feels

***Feels*** — ამერიკულ ჯგუფ Animal Collective-ის მეექვსე სტუდიური ალბომი, გამოცემული 2005 წელს FatCat Records-ის ლეიბლზე. ალბომი მოხვდა 50-ე ადგილზე Pitchfork Media-ს 2000-იანი წლების საუკეთესო ალბომების სიაში. ის აგრეთვე შევიდა Amazon.com-ის 2005 წლის ტოპ ასეულში. თავდაპირველი გამოცემა შეიცავდა ბონუს დისკს საკონცერტო ჩანაწერებით.

## ჩაწერა
Feels ცნობილია გიტარის საინტერესო ჟღერადობით, რომელიც მიღწეულია გიტარის უნიკალური წყობით. ყველა სიმღერა ალბომზე აწყობილია ჯგუფის წევრების მეგობრის მოშლილ პიანინოზე. მათ ჩაიწერეს ამ პიანინოზე დაკრული და ეს ჩანაწერები გამოიყენეს სიმღერების წერისას. გიტარა და სხვა ინსტრუმენტებიც  ამ პიანინოს მიხედვით ააწყვეს. ჩაწერის დროს, პროფესიონალი პიანინოს ამწყობის მიყვანაც კი დასჭირდათ, რათა მას ზუსტად ისევე მოეშალა სტუდიის პიანინოც.

ეს არის ჯგუფის პირველი ალბომი, რომელშიც მნიშვნელოვანი წვლილი შეიტანეს მოწვეულმა მუსიკოსებმა. მათ შორის არიან მევიოლინე ეივინდ კანგი და პიანისტი Doctess.

## საუნდტრეკები
Banshee Beat-ის დასაწყისი გამოიყენეს 2007 წლის ფილმში The Go-Getter.

Did You See the Words ისმის სპაიკ ჯონზის ფილმებში აქ ვარ და გიგანტური.

## სიმღერების სია
### CD
### გრამფირფიტა
## პერსონალი
* Avey Tare
* Panda Bear
* Geologist
* Deakin
* Doctess - პიანინო
* ეივინდ კანგი - ვიოლინო
* სკოტ კოლბერნი - ხმის ინჟინერი

## სქოლიო 
## რესურსები ინტერნეტში
* ალბომის გვერდი Metacritic-ზე

კატეგორია:2005 წლის ალბომები
კატეგორია:Animal Collective-ის ალბომები
კატეგორია:FatCat Records-ის ალბომები
კორიენტესი

**კორიენტესი** () – ქალაქი ჩრდილო-აღმოსავლეთ არგენტინაში. კორიენტესის პროვინციის  ადმინისტრაციული ცენტრი. მდებარეობს მდინარე პარანის მარცხენა სანაპიროზე. 

## რესურსები ინტერნეტში
* ოფიციალური საიტი  

კატეგორია:კორიენტესის პროვინციის ქალაქები
ქალკედონი

**ქალკედონი** () — ანტიკური ხანის ქალაქი. მდებარეობდა მცირე აზიის ნახევარკუნძულის დასავლეთით, მარმარილოს ზღვის სანაპიროზე. დღეს წარმოადგენს სტამბოლის აზიური ნაწილის ერთ-ერთ რაიონს სახელწოდებით — ქადიქიოი.

ქალკედონი დაარსებულია  ძველი ბერძნების (მეგარელთა) მიერ ძვ. წ. 685 წელს. ბიზანტიონის დაარსებამდე რამდენიმე წლით ადრე. ის მდებარეობდა ბოსფორის სრუტის დასაწყისში, ბიზანტიონის მოპირდაპირე სანაპიროზე. ქალკედონი  ანტიკური ხანაში და ადრეულ შუა საუკუნეებში წარმოადგენდა მნიშვნელოვან სავაჭრო და პოლიტიკურ ცენტრს და აყვავებული ქალაქი იყო. 

ქალკედონში 451 წელს გაიმართა მე-4 მსოფლიო საეკლესიო კრება, რომელმაც საბოლოოდ დაამტკიცა მრწამსი დღევანდელი ფორმით და დაგმო მონოფიზიტობა. ბიზანტიის იმპერიის დასუსტებამ გამოიწვია, 1353 წელს, მისი მიტაცება  ოსმალეთის იმპერიის მიერ, რომლის  დედაქალაქ სტამბოლის ზრდის გამო ქალკედონი მოექცა მის შემადგენლობაში და დღეს წარმოადგენს მის ერთ-ერთ რაიონს სახელწოდებით — ქადიქოი.

## რესურსები ინტერნეტში
*ლექსიკონი-ქალკედონი

კატეგორია:ძველი ქალაქები
კატეგორია:ბიზანტიის ქალაქები
უედელის ზღვა

**უედელის ზღვა** — განაპირა ზღვა სამხრეთის ოკეანეში, ანტარქტიდის ნახევარკუნძულსა (დასავლეთით) და კოტსის მიწას (აღმოსავლეთით) შორის. ფართობი 2,8 მილიონი კმ², სიღრმე უმეტესად 3000 მ, მაქსიმალური 6820 მ. სამხრეთი ნაპირი წარმოადგენს ფილხნერ-რონეს შელფური მყინვარის კიდეს. სამხრეთი და სამხრეთ-დასავლეთი ნაწილი წყალმარჩხია. ზღვის მნიშვნელოვანი ნაწილი მთელი წლის განმავლობაში დაფარულია მოდრეიფე ყინულებით, ბევრია აისბერგი. ერთი მხრივ, ზღვა წარმოადგენს არგენტინა-ბრიტანეთს შორის დავის საგანს, ხოლო მეორე მხრივ ამ ტერიტორიაზე ჩილესაც აქვს პრეტენზია. უედელის ზღვა აღმოაჩინა ჯეიმზ უედელის ინგლისურმა ექსპედიციამ 1823 წელს და ატარებდა გეორგ IV-ის სახელს. უედელის სახელი ეწოდა 1930 წელს.

ისტორიკოსი თომას რ. ჰენრი 1950 წელს გამოცემულ თავის წიგნში „თეთრი კონტინენტი“ წერს:   შემდეგ ის მთელ თავს უთმობს მწვანეთმიან კაცთევზასთან დაკავშირებულ მითებს, რომელიც გამჭვირვალე ყინულოვანი წყლებიდან იყურებოდა და 1949 წლამდე არ აძლევდა გემებს ყინულებს შორის ამ ვიწრო ბილიკის გავლის საშუალებას.

## რესურსები ინტერნეტში
კატეგორია:სამხრეთის ოკეანის ზღვები
დიდი წერეთის ღვთისმშობლის ეკლესია

300px|მინი|დიდი წერეთის ღვთისმშობლის ეკლესია
**დიდი წერეთის ღვთისმშობლის ეკლესია** – ეკლესია გორის მუნიციპალიტეტის სოფელ დიდი წერეთის ცენტრში. თარიღდება XIV-XV საუკუნეებით. 

ეკლესია დარბაზულია (12,5 X 7,5 მ). გარე კედლები ნაგებია თლილი ქვით, შიგნიდან - ნატეხი ქვით, კონსტრუქციული ნაწილები - თლილი შირიმით. გარედან არქიტრავით გადახურული, შიგნიდან ტიმპანიანი შესასვლელი სამხრეთითაა. აფსიდში ერთი სარკმელია, სამხრეთის კედელში - ორი. აფსიდის სარკმლის ორივე მხარეს თითო პატარა ნიშია; ცენტრში დგას სწორკუთხა ვიწრო სატრაპეზო ქვა. კედლები მოხატული ყოფილა (ჩანს საღებავის კვალი). 

## ლიტერატურა
კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:XIV საუკუნის ეკლესიები
დიდი ხურვალეთის კვირაცხოვლის ეკლესია

**დიდი ხურვალეთის კვირაცხოვლის ეკლესია** – ეკლესია გორის მუნიციპალიტეტის სოფელ დიდი ხურვალეთის აღმოსავლეთით 0,5 კილომეტრზე. თარიღდება გვიანდელი ფეოდალური ხანით. 

ეკლესია დარბაზულია (6,4X4,4 მ). ნაგებია რიყისა და ნატეხი ქვით. ეკლესიას სამხრეთით არქიტრავით გადახურული კარი და თაღოვანი სარკმელი აქვს, აღმოსავლეთით და დასავლეთით - თითო ასეთივე სარკმელი. აფსიდის სარკმლის ორივე მხარეს თითო სწორკუთხა ნიშია. დარბაზის დასავლეთ კედლის კუთხეების პილასტრებზე გადადის შირიმის ქვის თაღი, აფსიდის მარტივპროფილიან იმპოსტებზე - აგურით ნაწყობი ოდნავ შეისრული თაღი. თაღებს, ჩრდილოეთისა და სამხრეთის კედლებს ემყარება აგურის კვადრატული კამარა. ეკლესიას აგურის თაროსებრი ლავგარდანი აქვს.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
Warrior on the Edge of Time

***Warrior on the Edge of Time*** — ჯგუფ Hawkwind-ის რიგით მეხუთე სტუდიური ალბომი. ბრიტანულ ჩარტში მან #13 პოზიციამდე მიაღწია და იყო კოლექტივის მესამე და უკანასკნელი ალბომი, რომელიც აშშ ბილბორდის სიაში მოხვედრილა (#150 პოზიცია). ტექსტების უმეტესობა ეკუთვნის მწერალ მაიკლ მურკოკს. ალბომი ნაწილობრივ ეფუძნება მურკოკის ნაწარმოების კონცეფციას.

## სიმღერების სია 
## რესურსები ინტერნეტში
*Collectable Records - ალბომის ყდა

## სქოლიო 
კატეგორია:1975 წლის ალბომები
კატეგორია:Hawkwind-ის ალბომები
კატეგორია:United Artists Records-ის ალბომები
კატეგორია:Atco Records-ის ალბომები
კატეგორია:Liberty Records-ის ალბომები
დიდი ხურვალეთის ყველაწმინდის ეკლესია

**დიდი ხურვალეთის ყველაწმინდის ეკლესია** – ეკლესია გორის მუნიციპალიტეტის სოფელ დიდი ხურვალეთის ცენტრში. თარიღდება გვიანდელი ფეოდალური ხანით. 

ეკლესია დარბაზულია (8,3 X 5,5 მ), ნაგებია რიყისა და ნატეხი ქვით. შენობის კუთხეები, კარი და სარკმლები ამოყვანილია ნატეხი ქვისა და კვადრატული აგურის თანაბარი წყობით. ეკლესიას სამხრეთითა და დასავლეთით არქიტრავით გადახურული შესასვლელები აქვს. აღმოსავლეთის, დასავლეთისა და სამხრეთის კედლებში თაღოვანი სარკმლებია. აფსიდის სარკმლის ორივე მხარეს თითო ოთხკუთხა ნიშია. კამაროვანი გადახურვა დარბაზის შუა საბჯენ და დასავლეთ კედლის თაღებსა და ორსაფეხურიან იმპისტებზე დაყრდნობილ სატრიუმფო თაღს ეყრდნობა. დასავლეთის ფასადზე ჯვრის ორი რელიეფური გამოსახულებაა. ლავგარდანი აგურისაა, სახურავი - ფილაქვის.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
დიდი ხურვალეთის წმინდა გიორგის ეკლესია

**დიდი ხურვალეთის წმინდა გიორგის ეკლესია ** — ეკლესია გორის მუნიციპალიტეტის სოფელ დიდი ხურვალეთის ჩრდილოეთით სამ კილომეტრზე. სავარაუდოდ თარიღდება გვიანდელი ფეოდალური ხანით. 

ეკლესია დარბაზულია (8,5 X 5 მ), ნაგებია დიდი ზომის ნატეხი ქვით. სამხრეთითა და დასავლეთით შიგნიდან თაღოვანი, გარედან არქიტრავით გადახურული შესასვლელებია. აღმოსავლეთით, ღრმა ნახევარწრიულ აფსიდში, ერთი თაღოვანი სარკმელია, მის ორივე მხარეს თითო ოთხკუთხა ნიშია. აფსიდის გვერდებზე, კედელში, მცირე ზომის სწორკუთხა სამკვეთლო და სადიაკვნეა, რომლებიც კარით უკავშირდება აფსიდს. ორივე სადგომს აღმოსავლეთით თითო მცირე სარკმელი აქვს. დარბაზის სამხრეთ კედელში ორი სარკმელია, დასავლეთისაში - ერთი. სარკმლები თაღოვანია და გარეთკენ ვიწროვდება. გრძივ კედლებზე წყვილი ორსაფეხურიანი პილასტრია, რომლებსაც ეყრდნობა კამარის საბჯენი თაღები. პილასტრები დასრულებულია კაპიტელებით. თაღები შირიმის ქვისაა. ეკლესიას შირიმის ქვის თაროსებრი ლავგარდანი და ლორფინის ორფერდა სახურავი აქვს. სარკმლების საპირეც შირიმის ქვისაა. ეკლესიაზე დასავლეთით მიდგმულია სწორკუთხა კარიბჭე, რომლისაგანაც შემორჩენილია წყობის ქვედა რიგები. კარიბჭეს კარი დასავლეთით ჰქონდა.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
დიცის ღვთისმშობლის ეკლესია

**დიცის ღვთისმშობლის ეკლესია** – ეკლესია გორის მუნიციპალიტეტის სოფელ დიცის განაპირას, სამხრეთ-დასავლეთით, სასაფლაოზე. სავარაუდოდ თარიღდება გვიანდელი ფეოდალური ხანით. 

ეკლესია დარბაზულია  (10,7 X 6,1 მ), ნაგებია რიყის ქვით, კედლის კუთხეები და სარკმლები თლილი ქვისაა. შესასვლელები სამხრეთით და დასავლეთითაა. ნახევარწრიულ აფსიდში ღერძზე ვიწრო სარკმელია, რომლის ორივე მხარეს თაღოვანი ნიშებია. ორი სარკმელი სამხრეთ კედელშია. დარბაზი გადახურულია ცილინდრული კამარით. ეკლესია შიგნიდან და გარედან შელესილია. დასავლეთ კედლის ფრონტონის თავზე მოგვიანებით დაუშენებიათ ოთხივე მხარეს სწორკუთხა თაღებით გახსნილი სამრეკლო, რომელსაც პირამიდული სახურავი აქვს. სამრეკლო ამჟამად გადახურულია თუნუქით. ეკლესიის ორფერდა სახურავი ღარიანი კრამიტისაა. შემორჩენილია ეკლესიის სამხრეთისა (სარკმლისა და გადახურვის ფრაგმენტები) და დასავლეთის მინაშენების ნანგრევები.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
ელენთის წმინდა გიორგის ეკლესია

**ელენთის წმინდა გიორგის ეკლესია** – ეკლესია შიდა ქართლში გორის მუნიციპალიტეტის სოფელ სკრის სამხრეთით, მდინარე სკრის ხეობის ბოლოში. თარიღდება XVIII საუკუნის ბოლოთი და XIX საუკუნის დასაწყისით. 

ეკლესია დარბაზულია (6,6 X 5,25 მ), ნაგებია მცირე ზომის ქვებით. შენობის კამარა, კონქი და კედლების ზედა ნაწილი ჩამონგრეულია, არ არის შემორჩენილი სამხრეთ-აღმოსავლეთ კედლის კუთხე. ეკლესიას შესასვლელი სამხრეთით აქვს, სარკმლები - აღმოსავლეთით და დასავლეთით.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XVIII საუკუნის ეკლესიები